EkBass/fiwiki-20250220-pages-articles huggingface dataset:
Kauko Salminen

Kauko Olavi Salminen (23. heinäkuuta 1925 Tampere – 2. elokuuta 1999 Kauniainen) oli suomalainen diplomi-insinööri ja yritysjohtaja, joka sai teollisuusneuvoksen arvonimen vuonna 1982. Salmisen vanhemmat olivat vaatturi Eino Vilhelm Salminen ja Hilma Dagmar Järvinen. Hänen puolisonsa vuodesta 1950 oli diplomi-insinööri Mirja Jämes. Salminen kirjoitti ylioppilaaksi 1943 ja valmistui Teknillisen korkeakoulun kemian linjalta diplomi-insinööriksi 1949. Hän työskenteli Wärtsilä-Yhtymä Oy:n palveluksessa muun muassa teknillisen johtajan apulaisena, ja 1959 aloitti työskentelyn Vuorikemia Oy:n teknisenä johtajana. Salminen ansioitui sittemmin erityisesti titaanidioksidin tuotannonhaaran kehittäjänä. Vuorikemia Oy siirtyi Rikkihappo Oy:n omistukseen tytäryhtiönä, joka liitettiin pääyhtiöön 1968. Vuonna 1971 yhtiön nimeksi muutettiin Kemira Oy. Salminen siirtyi 1976 Kemiran kuituteollisuuteen keskittyneen Ryhmä Säterin johtajaksi, jonka Säterin tehtaalla Valkeakoskella työskenteli 1980-luvun alussa noin 1 200 henkilöä. Eläkkeelle Salminen jäi eläkkeelle 1982. ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Vuonna 1925 syntyneet Luokka:Vuonna 1999 kuolleet
TML Records

TML Records Entertainment on urbaani musiikkiin erikoistunut levy-yhtiö, joka on perustettu vuonna 2017 ja jonka tuottaja on artisti Taick eli Türker Sevinç. Taick on tuottajana lukuisille artisteille toiminut henkilö sekä omien tuotantojen tuottaja. TML Records toimii myös muiden artistien esille tuomisessa sekä keskittyy uusiin lahjakkuuksiin. TML Entertainment Oy taas puolestaan toimii tapahtumajärjestäjän roolissa. == Lähteet == * https://open.spotify.com/artist/3SdNtLJsz05GLXqUARzENE?si=HEC5MXw8SF-InG- hSVjPqw Luokka:Suomalaiset levy-yhtiöt
Kohlschütter–Tönzin oireyhtymä

Kohlschütter–Tönzin oireyhtymä on geneettinen synnynnäinen oireyhtymä, joka aiheuttaa muun muassa epilepsiaa, kehitysvammaisuutta ja hammaskiilteen kehityshäiriön (amelogenesis imperfecta).Johanna Rintahaka, Kohlschütter- Tönzin oireyhtymä Tukiliitto 3.5.2023, viitattu 10.7.2023 Kohlschütter–Tönzin oireyhtymän oirekuva on yksilöllisesti vaihteleva. Epilepsia puhkeaa varhaislapsuudessa. Sitä edeltävä kehitys saattaa olla tavanomaista, ja osalla potilaista jo aiemmin ilmennyt kehitysviive vaikeutuu epilepsiakohtausten alkamisen myötä. Usein kehitysvamman vaikeusaste korreloi epilepsian vaikeusasteen kanssa. Oireisto onkin luokiteltu epileptiseksi enkefalopatiaksi. Kohlschütter–Tönzin oireyhtymä voi kuulua tyypillisimpinä pidettyjen oireiden ohella usein spastisuutta, joka monissa tapauksissa lisääntyy lapsen varttuessa. Monet muutkin oireista ovat eteneviä eli oireyhtymässä esiintyy opittujen taitojen taantumista. Osa sairastuneista lapsista ei koskaan opi puhumaan tai liikkumaan. Osa kävelemään oppineistakin menettää kävelykykynsä ennen 20 ikävuotta. Vaikeassa oirekuvassa kognitiiviset ja liikunnalliset taidot voivat kadota jo lapsuuden mittaan. Oireyhtymän yhteydessä esiintyy myös varhain puhkeavaa dementiaa. Kohlschütter–Tönzin oireyhtymään liittyvä amelogenesis imperfecta ilmenee sekä maitohampaissa että pysyvissä hampaissa. Se tuo hampaisiin keltaisen tai ruskehtavan sävyn. Kohlschütter–Tönzin oireyhtymä johtuu ROGDI-geenin mutaatiosta kromosomialueella 16p13. Oireiston periytyminen on autosomaalinen ja peittyvä. Esiintyvyydeksi on arvioitu vastasyntyneillä alle yksi miljoonasta. Vuoteen 2021 mennessä maailmassa oli asetettu vasta 43 Kohlschütter–Tönz-diagnoosia. Erotusdiagnostisesti huomionarvoinen tila on esimerkiksi Sjögren–Larssonin oireyhtymä. Tunnetaan myös Kohlschütter–Tönzin oireyhtymän kaltainen oireyhtymä, joka johtuu mutaatiosta SATB1-geenissä kromosomialueella 3p24. Osittain myös tuberoosiskleroosi saattaa muistuttaa Kohlschütter–Tönzin oireyhtymää. Kohlschütter–Tönzin oireyhtymän ennuste vaihtelee yksilöllisesti oirekuvan mukaan. Oireyhtymän kuvasivat ensimmäisinä vuonna 1974 sveitsiläisessä perheessä Alfried Kohlschütter ja Otmar Tönz. ROGDI-geenin mutaatio löydettiin oireyhtymän taustalta vuonna 2012. == Lähteet == Luokka:Oireyhtymät Luokka:Perinnölliset sairaudet Luokka:Neurologiset sairaudet
Eino Kolli

Eino Kolli (14. marraskuuta 1925 Käkisalmi – 17. heinäkuuta 2016 Lahti) oli suomalainen sahateollisuudessa toiminut yrittäjä ja yritysjohtaja, joka sai teollisuusneuvoksen arvonimen vuonna 1983. == Elämäkerta == Kollin vanhemmat olivat maanviljelijä Tuomas Kolli ja Kaisa Vuohelainen ja puoliso 1951–2007 Lahja Marjatta Saarinen. Kolli oli Valtion polttoainetoimiston palveluksessa 1945–1947 ja Kymin Uittoyhdistyksen palveluksessa 1948. Hän valmistui 1950 metsäteknikoksi Evon metsäkoulusta ja perusti Valkopuu-nimisen yhtiön. Vuonna 1953 hän hankki Heinolan maalaiskunnassa sahaustoimintaa harjoittaneen Vierumäen Teollisuus Oy:n koko osakepääoman ja toimi yrityksen toimitusjohtajana ja hallituksen puheenjohtajana. 1960-luvulla yritys alkoi sahatavaran lisäksi panostaa liimapuutuotteisiin. 1970-luvun puolivälissä yrityksessä oli saha, höyläämö ja liimapuutehdas sekä suola- ja kreosoottikyllästämö. Vierumäen Teollisuus Oy oli pitkään Heinolan maalaiskunnan suurin työllistäjä ja Kolli kunnan paras veronmaksaja. Yrityksen palkkalistoilla työntekijöitä oli 1980-luvun lopulla vajaat 400. Vuonna 1990 Kolli jäi eläkkeelle ja myi Vierumäen Teollisuus Oy:n Keijo ja Tenho Kopralle. Yhtiö on vuodesta 2004 toiminut nimellä Versowood. Kolli vaikutti muun muassa Heinolan maalaiskunnan kunnanvaltuustossa 1960–1968 sekä Suomen Liimapuuyhdistyksen, Suomen Lahontorjuntayhdistyksen ja Lahden kauppakamarin hallituksissa. Marjatta ja Eino Kollin Säätiö on tukenut apurahoin tiedettä, tutkimusta, innovaatioita ja kulttuurin eri osa-alueita. ==Lähteet== Luokka:Suomalaiset yritysjohtajat Luokka:Suomalaiset yrittäjät Luokka:Heinolan maalaiskunnan kunnanvaltuutetut Luokka:Vuonna 1925 syntyneet Luokka:Vuonna 2016 kuolleet
Koiraranta

Koiraranta tai koirauimaranta on koirien uittamiseen tarkoitettu ranta. Tavallisilla uimarannoilla ei saa koskaan uittaa koiria. Ennen kuin koiran päästää uimaan koirarannan veteen, pitää tarkistaa veden lämpötila, ja että vesi on tarpeeksi puhdasta, sillä koira voi sairastua likaisesta vedestä. Nämä säännöt ovat koirarannalla käytettäviä sääntöjä. Luokka:Koira Luokka:Uimarannat
Olavi Eklund

Olavi Eklund (29. lokakuuta 1920 Heinola – 21. helmikuuta 2005) oli suomalainen yritysjohtaja, joka sai teollisuusneuvoksen arvonimen vuonna 1982. Eklundin vanhemmat olivat Viljo ja Oili Eklund. Hänen puolisonsa oli Aura Tyyne Ansio vuodesta 1948. Eklund kirjoitti ylioppilaaksi Heinolan keskikoulun jatkoluokilta 1941 ja valmistui Helsingin yliopistosta maatalous- ja metsätieteiden kandidaatiksi 1948 pääaineenaan meijerioppi. Hän toimi sitten Valion Oulun meijerin isännöitsijän apulaisena ja isännöitsijänä vuoteen 1953 ja Valion Kemin konttorin johtajana 1954–1965. Eklund siirtyi 1965 Valion Pitäjänmäen meijerin, sittemmin Valion Helsingin meijerin johtajaksi. Meijerin yhteydessä toimi muun muassa mehutehdas. Eklun johti Valion Pitäjänmäen meijeriä eläkkeelle jäämiseensä asti vuoteen 1985. ==Lähteet== Luokka:Suomalaiset yritysjohtajat Luokka:Vuonna 1920 syntyneet Luokka:Vuonna 2005 kuolleet
Villeneuve-de-Marsan

Villeneuve-de-Marsan on kunta Lounais-Ranskassa Landesin departementissa Uuden-Akvitanian alueella. Se sijaitsee Midou-joen varrella, noin 17 kilometriä Mont-de-Marsanin kaupungista itään. Kaupunki on rakennettu alkujaan ensimmäisen vuosituhannen lopussa. Nykyinen kaupunki on rakennettu laajalti 1800-luvulla vanhan kaupungin perustalle. Kaupungin arkistot ovat kuitenkin tuhoutuneet, eikä tarkkoja tietoja ole. ==Tunnettuja kuntalaisia== *Hélène Darroze (s. 1967), kokki. Villeneuve-de-Marsanissa olevan "Le Relais" -ravintolan pitäjä. Ravintolan avasi hänen isoisoisänsä vuonna 1895. Hélène otti ravintolasta vastuun vuonna 1995 ja piti sitä vuoteen 1999 saakka. Tämän jälkeen hän on jatkanut toisaalla Michelin tason ravintoloita. ==Lähteet== ==Aiheesta muualla== Luokka:Landesin kunnat
Barcode

Barcode on Oslon keskustassa Bjørvikan rannalla oopperatalon ja ratapihan välissä sijaitseva rakennusryhmä. Sen nimi viittaa talojen muodostamaan siluettiin, joka muistuttaa viivakoodia (engl. barcode). Rakennuksissa on yhteensä noin 180 000 neliömetriä konttoritilaa, 10 000 työpaikkaa ja 400 asuntoa. Ryhmään kuuluu seitsemän kerrostaloa, jotka valmistuivat vuosina 2007–2016. ==Lähteet== ==Aiheesta muualla== Luokka:Oslon rakennukset ja rakennelmat
Hagerupin II hallitus

Hagerupin II hallitus oli Norjan hallitus 22. lokakuuta 1903 – 11. maaliskuuta 1905. Se koostui Høyrestä, Kokoomuspuolueesta sekä Venstrestä. ==Ministerit== Pääministeri * Francis Hagerup (Høyre) Oikeusministeri * Francis Hagerup (Høyre) Pääministeri Tukholmassa * Sigurd Ibsen (Venstre) Maatalousministeri * Christian Pierre Mathiesen (Høyre) 22.10.1903–26.9.1904 * Johan E. Mellbye (Høyre) 26.9.1904–11.3.1905 Valtiovarainministeri * Birger Kildal (Venstre) 22.10.1903–1.9.1904 * Christian Michelsen (Venstre) 1.9.1904–11.3.1905 Tilintarkastusministeri * Birger Kildal (Venstre) 22.10.1903–1.9.1904 * Paul Benjamin Vogt (Høyre) 1.9.1904–11.3.1905 Kirkko- ja opetusministeri * Hans Nilsen Hauge (Høyre) Puolustusministeri * Oscar Strugstad (Kokoomuspuolue) Kauppaministeri * Jacob Marius Schøning (Venstre) 22.10.1903–1.9.1904 * Paul Benjamin Vogt (Høyre) 1.9.1904–11.3.1905 Työministeri * Albert Hansen (Høyre) ==Lähteet== Luokka:Norjan hallitukset
Lamb–Shafferin oireyhtymä

Lamb–Shafferin oireyhtymä on synnynnäinen geneettinen oireyhtymä, johon liittyy hermoston kehityshäiriö. Tarkka oirekuva on yksilöllisesti vaihteleva.Johanna Rintahaka, Lamb-Shafferin oireyhtymä Tukiliitto 26.10.2022, viitattu 11.7.2023 Lamb–Shafferin oireyhtymästä kärsivän vastasyntyneisyyskaudella nähdään usein tavallista kehitystä. Myös paino ja pituus kehittyvät yleensä normaalijakauman mukaisesti. Joillain lapsilla kuitenkin todetaan mikrokefalia, ja mahdollinen hypotonia keskivartalon alueella voi myös olla varhainen merkki häiriöstä. Lamb–Shafferin oireyhtymään liittyy myös yleinen kehitysviive; sekä kävelyn että puheen oppiminen viivästyy. Sairastuneilla lapsilla ilmenee joko oppimisvaikeuksia tai lievä tai keskivaikea kehitysvamma. Käytöshäiriöistä tyypillisiä ovat autismin kirjon häiriölle tyypilliset piirteet, stereotyyppiset toiminnot, vetäytyminen, tunnekuohut ja ylivilkkaus. Lamb–Shafferin oireyhtymään liittyy poikkeavia kasvonpiirteitä, kuten otsan korostuneisuus, ihopoimut osin silmän sisäkulman peittona, karsastus, nenäsillan madaltuneisuus, lyhyt nenän ja ylähuulen välinen vako, leuan pienuus sekä hammasrivien ahtaus. Näköhäiriönä saattaa ilmetä karsastus, näköhermon surkastuma tai amblyopia. Osalla potilaista ilmenee skolioosi tai harjurinta. Sormet ja varpaat saattavat olla vinot. Ilmeisesti noin kymmenesosalla potilaista on epilepsia. Lamb–Shafferin oireyhtymään ei yleensä liity sisäelinten ongelmia. Siihen onkin katsottu liittyvän normaalin elinajanodotteen. Oireiston taustalla on kromosomin 12 geenin SOX5 mutaatio. Useimmiten perimässä on mikrodeleetio kromosomialueella 12p12.1. Erilaisten pistemutaatioiden on myös havaittu liittyvän oireyhtymään. Periytymistapa on autosomaalinen ja vallitseva. Useimmiten Lamb–Shafferin oireyhtymä kuitenkin johtuu uutena syntyneestä (de novo) mutaatiosta. Oireyhtymää pidetään erittäin harvinaisena; sen arvioitu esiintyvyys vastasyntyneillä on vain alle yksi miljoonasta. Alidiagnosointia pidetään kuitenkin todennäköisenä, koska oireyhtymä on huonosti tunnettu. Lamb–Shafferin oireyhtymän diagnoosi varmistuu vain perimän tutkimisella. Parannuskeinoa ei ole vaan sairastunut tarvitsee oireenmukaisen hoidon ja tuen. Oireiston kuvasivat vuonna 2012 Lisa Shaffer ja Alan Lamb. == Lähteet == Luokka:Oireyhtymät Luokka:Perinnölliset sairaudet Luokka:Neurologiset sairaudet
MED13L-oireyhtymä

MED13L-oireyhtymä on MED13L-geenin mutaatiosta johtuva oireyhtymä, joka aiheuttaa laajan, mutta yksilöllisesti vaihtelevan taudinkuvan.Johanna Rintahaka, MED13L-oireyhtymä Tukiliitto 12.1.2022, viitattu 11.7.2023 MED13L-oireyhtymä aiheuttaa muun muassa kehitysvammaisuutta, puhe- ja käytöshäiriöitä sekä hypotoniaa. Osalla oireyhtymän kanssa syntyneistä lapsista on vaikeusasteeltaan vaihteleva synnynnäinen sydänvika. Näitä sydänvikoja voivat olla aortan ja keuhkovaltimon poikkeava sijainti, eteisväliseinäaukko, kammioväliseinäaukko sekä Fallot’n tetralogia. Sekä motoriset että kielelliset kyvyt kehittyvät MED13L-oireyhtymästä kärsivillä hitaasti. Osa potilaista ei opi lainkaan puhumaan, osalla puhetaito rajoittuu muutamiin sanoihin. Joskus puheen ymmärrys on kuitenkin kehittyneempää kuin tuotto. Myös kävelemään oppimisessa ja liikkeiden koordinoinnissa voi olla haasteita. Hypotonia hidastaa motorista kehittymistä. MED13L-oireyhtymään liittyvät sille ominaiset kasvonpiirteet, joihin kuuluvat muun muassa silmäluomirakojen suuntautuneisuus alaspäin, nenänselän mataluus ja nenänpään korostuneisuus. Kulmakarvat voivat olla suorat ja posket täyteläiset. Kieli saattaa olla suuri, leuka pieni, otsa leveä ja korvat tavallista matalammalla sijaitsevat. Myös raajoissa ja selkärangassa voi ilmetä poikkeavuuksia. Suulakihalkio, lyhytkasvuisuus, ataksia ja epilepsia on myös kuvattu oireiston yhteydessä. Epilepsiaan näyttää sairastuvan noin kolmannes potilaista, mutta epilepsia on usein hyvin hoitoon vastaava. Aivoissa voi olla poikkeavuuksia, kuten aivokurkiaisen puuttuminen, ja päänympärys on mahdollisesti tavallista pienempi. MED13L-oireyhtymään on yhdistetty myös autismin kirjon häiriölle ominaisia käytöspiirteitä, kuten stereotyyppisiä toimintoja ja sosiaalisten suhteiden muodostamisen ja ylläpitämisen haasteita. Kuulo- ja näköaisteissa on osalla potilaista poikkeavuuksia. Näköön saattavat vaikuttaa kaukotaitteisuus ja hyperooppinen astigmatismi. MED13L-oireyhtymä johtuu kromosomin 12 MED13L-geenin mutaatiosta. Oireistoon liittyy autosomaalinen, vallitseva periytymistapa, mutta käytännössä periytyminen näyttää olevan erittäin harvinaista. Yleensä oireyhtymän taustalla oleva mutaatio onkin uutena syntynyt (de novo -mutaatio). MED13L-oireyhtymän esiintyvyydeksi vastasyntyneillä on arvioitu alle 2/100 000\. Oireyhtymää saatetaan alkaa epäillä sille ominaisten piirteiden pohjalta, mutta diagnoosi voidaan vahvistaa vasta perimän tutkimisen myötä. Muita oireistoja, joihin liittyy MED13L-oireyhtymää muistuttavia piirteitä, ovat muiden muassa 1p36-mikrodeleetio, Kleefstran oireyhtymä, Mowat–Wilsonin oireyhtymä ja Kabukin oireyhtymä. MED13L-oireyhtymän hoito on oireenmukainen. Sen elinajanodotetta ei tunneta. Aikoinaan MED13L-geenin mutaation tiedettiin liittyvän vain sydämen synnynnäisiin rakennepoikkeamiin, mutta myöhemmin paljastui muutoksen yhteys laajempaan oirekuvaan. == Lähteet == Luokka:Oireyhtymät Luokka:Perinnölliset sairaudet
Porphyridiophyceae

Porhyridiophyceae on punaleviin kuuluva luokka. Siihen kuuluva lahko on Pophyridiales, johon kuuluu suku punapelleroiset (Porphyridium). Tähän luokkaan kuuluvia lajeja esiintyy ympäri maailmaa ja erityisesti Pohjois- Amerikan etelärannikoiden tuntumassa, Euroopassa, Kiinan ja Japanin merillä ja Australiaa ympäröivillä merialueilla. == Lähteet == Luokka:Punalevät
Jawan (elokuva)

Jawan (, suomeksi ”Sotilas”) on vuonna 2023 ensi-iltansa saanut intialainen hindinkielinen toimintatrillerielokuva, jonka on kirjoittanut ja ohjannut Atlee ensimmäisessä hindielokuvassaan. Pääosia näyttelevät Shah Rukh Khan, Nayanthara ja Vijay Sethupathi. Elokuva sai ensi-iltansa 7. syyskuuta 2023. == Näyttelijät == == Soundtrack == == Arviot == *Bollywood Hungama: *Deccan Herald: *Filmfare: *Firstpost: *Rediff: *India Today: *NDTV: *The Indian Express: *The Times of India: *The Guardian: == Lähteet == == Aiheesta muualla == * * Luokka:Vuoden 2023 intialaiset elokuvat Luokka:Intialaiset toimintaelokuvat Luokka:Intialaiset jännityselokuvat Luokka:Hindinkieliset elokuvat
Compsopogonophyceae

Compsopogonophyceae on punaleviin kuuluva luokka. Siihen kuuluvia lajeja esiintyy merenrannikoiden tuntumassa ja joillakin sisävesillä. Luokkaan kuuluvia lahkoja ovat Compsopogonales, jota esiintyy suolattomassa vedessä sekä Erythropeltidales ja Rhodochaetales, joita esiintyy meriympäristöissä. == Lähteet == Luokka:Punalevät
Starlux Airlines

STARLUX Airlines () on taiwanilainen lentoyhtiö, joka aloitti lennot tammikuussa 2020. Yhtiön solmukohta on Taoyuanin kansainvälinen lentoasema Taipeissa. == Historia == Yhtiön puheenjohtaja Chang Kuo-wei on ollut aiemmin EVA Airin puheenjohtajana, ja on EVA Airin perustajan Chang Young-Fan poika. Maaliskuussa 2019 Chang Kuo-wei teki tilauksen 17 Airbus A350 -lentokoneesta. Syyskuussa 2019 yhtiö kertoi aloittavansa lennot muutamiin Aasian kohteisiin 23. tammikuuta 2020. Yhtiön ensimmäinen lentokone, Airbus A321neo, toimitettiin Hampurista lokakuussa 2019. Koronaviruspandemia puhkesi juuri yhtiön aloitettua, joten yhtiö pystyi lentämään vain muutamia lentoja viikossa keväällä 2020. Huhtikuussa 2023 Starlux aloitti lennot ensimmäiseen Pohjois- Amerikan kohteeseensa, Los Angelesiin. == Laivasto == Laivasto heinäkuussa 2023: * 13 Airbus A321neo (liisattu) * 4 Airbus A330-900 + neljä tilauksessa (liisattu) * 3 Airbus A350-900 + 15 tilauksessa == Lähteet == Luokka:Taiwanilaiset lentoyhtiöt
Jugoslavian kuningas

Jugoslavian kuningas (), aiemmin serbien, kroaattien ja sloveenien kuningas (), oli Jugoslavian valtionpäämies. Pietari I oli noussut Serbian kuninkaaksi jo ennen ensimmäistä maailmansotaa, kun Serbian parlamentti pyysi häntä maan kuninkaaksi vuonna 1903. Ensimmäisen maailmansodan jälkeen 1918 perustettiin Serbien, kroaattien ja sloveenien kuningaskunta, jonka kuninkaaksi Pietari nousi. Kuningaskunta kaatui toisen maailmansodan jälkeen vuonna 1945, kun kommunistit nousivat valtaan Jugoslaviassa. Kuningas Aleksanteri I:n kaudella kuninkaan virka-asunnoksi valmistui kuninkaallinen kompleksi, johon kuuluivat sekä kuninkaallinen että valkoinen palatsi. Kuningaskunnan lakkauttamisen jälkeen Pietari II pysyi kruununtavoittelijana. Hänen kuolemansa jälkeen kruununtavoittelijana on toiminut kruununprinssi Aleksandar Karađorđević. == Luettelo Jugoslavian kuninkaista == Kuva Nimi Valtakausi Suhde edeltäjäänsä Pietari I 1918 – 1921 – Aleksanteri I 1921 – 1934 poika Paul 1934 – 1941 serkku, toimi vain sijaishallitsijana Pietari II 1934 – 1945 Aleksanteri I:n poika Lähde: == Lähteet == *
Metiokarbi

Metiokarbi (C11H15SNO2) on karbamaatteihin kuuluva orgaaninen yhdiste. Yhdistettä käytetään maataloudessa tuhoeläinten karkottamiseen. == Ominaisuudet, valmistus ja käyttö == Huoneenlämpötilassa metiokarbi on valkoista kiteistä ainetta. Yhdiste liukenee vain niukasti veteen, mutta hyvin orgaanisiin liuottimiin, esimerkiksi isopropanoliin ja dikloorimetaaniin. Metiokarbi on myrkyllistä muun muassa hyönteisille, hämähäkkieläimille, nilviäisille ja nisäkkälle, koska se estää koliiniesteraasientsyymin toiminnan.Hans-Jürgen Schnorbach, Hans-Detlef Matthael & Franz Müller: "Molluskicides", teoksessa Ullmann's Encyclopedia of Industrial Chemistry, John Wiley & Sons, New York, 2008. Vol. 23, s.507-508 Franz Müller, Hans Peter Streibert & Saleem Farooq: "Acaricides", teoksessa Ullmann's Encyclopedia of Industrial Chemistry, John Wiley & Sons, New York, 2009. Vol.1, s.106 Metiokarbin synteesin ensimmäisesää vaiheessa 3,5-ksylenoli reagoi metyylisulfenyylikloridin kanssa 3,5-dimetyyli-4-tiometyylifenoliksi. Tämä yhdiste reagoi seuraavassa vaiheessa joko metyyli-isosyanaatin tai fosgeenin ja metyyliamiinin kanssa muodostaen metiokarbia. : Metiokarbia käytetään muun muassa perhosten, kovakuoriaisten, ripsiäisten, etanoiden ja vihannespunkkien häätöön vihannes-, hedelmä- ja koristekasviviljelmiltä. Yhdistettä on myös käytetty lintujen karkottamiseen hedelmäviljelmiltäD. A. Carlson: "Repellents" , teoksessa Kirk-Othmer Encyclopedia of Chemical Technology, John Wiley & Sons, New York, 2000. s. 18 (luvun sisäinen sivunumerointi). Euroopan unionin alueella metiokarbia ei ole saanut käyttää tammikuun 2020 jälkeen. == Lähteet == Luokka:Karbamaatit
Videoclip.bg

Videoclip.bg on bulgarialainen videonjakosivusto, josta voi ladata ilmaiseksi videoita. Sen loi vuonna 2011 Richard Hristov. Sivuston omistaa Xelerium LTD, jonka omistaja on Richard Hristov. Sen pääkonttori sijaitsee Plovdivin kaupungissa, Bulgariassa. Sivusto käyttää hosting-yrityksen "Telepoint" palveluita. Marraskuussa 2019 Videoclip.bg on 50 suosituimman sivuston joukossa Bulgarian vierailujen perusteella. == Lähteet == == Aiheesta muualla == * Videoclip.bg * Luokka:Videonlevityssivustot Luokka:Bulgarialaiset viestimet
Rhodellophyceae

Rhodellophyceae on punaleviin kuuluva luokka. Siihen kuuluvia lahkoja ovat Rhodellales, Dixoniellales ja Glaucosphaerales. == Lähteet == Luokka:Punalevät
Stylonematophyceae

Stylonematophyceae on punaleviin kuuluva luokka. Siihen kuuluva lahko on Stylonematales. == Lähteet == Luokka:Punalevät
Teemu Virtanen (ultrahiihtäjä)

Teemu Virtanen (s. 3. joulukuuta 1967) on suomalainen ultrahiihtäjä, opettaja ja toimittaja, joka tunnetaan kunnianhimoisista urheilusuorituksistaan, erityisesti ultrahiihdon saralla. == Elämäkerta ja ura == Virtanen syntyi Lahdessa ja aloitti hiihdon jo varhaisessa iässä. Hän on toiminut opettajana ja televisiotoimittajana, sekä hiihdon asiantuntijana. Hän on työskennellyt yli 18 vuotta Yhdysvalloissa, jatoimi Hollywood Xpress -ohjelmassa Ylellä vuosina 1997-99 sekä Älä katso -ohjelmassa Yle TV2:lla vuosina 2000-03 .Virtanen on tuottanut ja juontanut lukuisia muita TV-ohjelmia kuten VO2, VO2- Suomenmestarit ja Tähtikino, ja nykyään hän toimii urheiluselostajana ja sisällöntuottajana Ski Classics-sarjassa ja toimittajana Viaplay-kanavalla. Virtanen on julkaissut elämäkertakirjan 24 tuntia: hiihtoa, hikeä ja Hollywoodia. == Ultrahiihto == Virtasen urheilu-ura on ollut keskittynyt ultrahiihtoon, missä osallistujat hiihtävät äärimmäisen pitkiä matkoja. Hän saavutti merkittävän virstanpylvään vuonna 2010 rikkomalla vuorokausihiihdon maailmanennätyksen. Vuoden 2023 aikana Virtanen teki uuden ennätyksen Vaajakoskella, Jyväskylässä hiihtämällä 443 kilometriä ja 5 metriä 24 tunnin sisällä, mikä paransi hänen edellistä ennätystään lähes kymmenellä kilometrillä ja rikkoi samalla yli 40-vuotiaiden maailmanennätyksen. Lisäksi hän asetti 19. maaliskuuta 2024 Lahden stadionilla uuden miesten maailmanennätyksen hiihtämällä 475,88 kilometriä 24 tunnissa ja ohitti aikaisemman ennätyksen, joka oli pietarsaarelaisen Hans Mäenpään nimissä 472,07 kilometrillä. Virtanen hiihti tupla-Vasaloppetin, 180 km, Morasta Säleniin ja takaisin, ja hänellä on matkan ennätys hieman yli 9,5 tuntia. Hän on rullahiihtänyt Suomen halki kymmenessä päivässä, jolloin matkaa kertyi yhteensä 1600 km. Virtanen on kertonut harjoittelevansa lähes päivittäin, ja hänen vuosittainen hiihtomatkansa kertyy noin 13 000 kilometriin, mikä kuvastaa hänen sitoutumistaan ja intohimoaan lajiin. == Hollywood-vuodet == Asuessaan Los Angelesissa 1990-2008, työskennellen Hollywood Xpress ohjelman toimittajana ja juontajana, Virtanen tapasi ja haastatteli monia maailmankuuluisia näyttelijöitä ja musiikkitähtiä, kuten Harrison Ford, Leonardo DiCaprio, Jennifer Lopez, Johnny Depp, Keanu Reeves ja Eddie Van Halen. Hän on ollut ehdolla kolme kertaa parhaana ulkomaalaisena viihdetoimittajana Hollywoodissa Publicist Guild of American äänestämänä. Hän oli Starcut-yhtiön perustajia ja toimi viihdesisältöjen hankkijana Nokialle vuosina 2001-2008. == Tulevaisuuden suunnitelmat == Virtanen on harkinnut rullahiihtävänsä Yhdysvaltojen tai Australian halki ja näkee nämä suoritukset myös viihteellisenä kokonaisuutena mahdolliseen televisiotuotantoon. == Lähteet == == Aiheesta muualla == * Luokka:Suomalaiset maastohiihtäjät Luokka:Vuonna 1967 syntyneet Luokka:Elävät henkilöt
Toivo Arisuo

Toivo Kustaa Ensio Arisuo (28. elokuuta 1911 Kemiö – 28. syyskuuta 2005) oli suomalainen yrittäjä ja yritysjohtaja, joka sai teollisuusneuvoksen arvonimen vuonna 1973. Arisuo kävi kansakoulun ja työskenteli 1927 alkaen Turussa muun muassa viilaajana ja tuntikirjurina konepajoissa ja metallitehtaassa. Hän valmistui Turun teollisuuskoulusta teknikoksi 1940, ja toimi sitten konesuunnittelijana Asa-Radio Oy:ssä ja piirustuskonttorin päällikkönä Oy Vilenin Tehtaissa. Hän perusti 1947 valaisimia ja metalli- ja muoviartikkeleita valmistaneen Arisuo Oy:n, joka rakensi 1952 oman tehdastalon Kaarinaan. Yrityksen henkilöstömäärä kasvoi 1970-luvun alkuun tultaessa 200 henkeen, ja yhtiö oli 1960–1970-luvulla Kaarinan tärkein teollisuuden työnantaja. Arisuo oli yhtiön toimitusjohtajana vuoteen 1972, mistä alkaen hän oli johtokunnan puheenjohtaja. Arisuo vaikutti muun muassa Metalliteollisuudenharjoittajain Liitossa. Arisuon vaikutus Kaarinan kunnan kehitykseen asuntotuotannon, liike-elämän ja ammattikoulutuksen osalta oli merkittävä. Hän osallistui talvisotaan. Hänet tuomittiin kesällä 1978 sakkoihin kiinteistökaupan yhteydessä tehdystä veropetoksesta Salora-juttuun liittyen.. ==Lähteet== Luokka:Suomalaiset yritysjohtajat Luokka:Suomalaiset yrittäjät Luokka:Vuonna 1911 syntyneet Luokka:Vuonna 2005 kuolleet
Pekka Mäkelä (teollisuusneuvos)

Pekka Mäkelä (27. tammikuuta 1913 Iitti – 23. maaliskuuta 2002 Helsinki) oli suomalainen soitinalan yrittäjä ja yritysjohtaja, joka sai teollisuusneuvoksen arvonimen vuonna 1972. Mäkelä menetti näkönsä muutaman vuoden ikäisenä. Hän kävi Helsingin sokeainkoulun ja hieromaopiston, ja työskenteli sitten muutaman vuoden hierojana. Mäkelä ja Olavi Martelius ostivat Kallion Kuljetus Oy:n. Sittemmin he perustivat Lahteen autotarvikeliikkeen ja tekivät autokauppaa käytetyillä ja uusilla autoilla. Mäkelä ja Martelius ostivat Hellas-piano Oy:n osakekannan 1949, luopuivat kuljetusliikkeestä ja autokaupasta ja keskittyivät pelkästään pianotuotantoon. Yrityksen tuotanto kasvoi voimakkaasti. Hellas- pianon tehdas Nurmijärvelle valmisti 1970-luvun alussa yli 3 000 pianon vuodessa ja työllisti 140 henkeä. Martelius toimi yrityksen toimitusjohtajana 1950–1977, Mäkelä teknillisenä johtajana 1950–1978 eläkkeelle jäämiseen saakka. Liiketoimintaa jatkoivat Mäkelän lapset. Mäkelä vaikutti Näkövammaisten Keskusliitossa (aiemmin Sokeain Keskusliitto). Hänet valittiin 1937 liiton johtokuntaan, 1961 liiton varapuheenjohtajaksi, ja hän toimi liiton puheenjohtajana 1976–1983. Hän oli myös Sokeain Henkinen Työ ry:n varapuheenjohtajana 1956–1964 sekä Opaskoirayhdistyksen perustajajäsen 1948 ja varapuheenjohtajana vuodesta 1969 lähtien. ==Lähteet== Luokka:Suomalaiset yritysjohtajat Luokka:Suomalaiset yrittäjät Luokka:Suomalaiset sokeat henkilöt Luokka:Vuonna 1913 syntyneet Luokka:Vuonna 2002 kuolleet
Jaakko Paronen

Jaakko Pellervo Paronen (13. kesäkuuta 1927 Valkeala – 6. syyskuuta 1999 Kirkkonummi) oli suomalainen diplomi-insinööri ja yritysjohtaja, joka sai teollisuusneuvoksen arvonimen vuonna 1989. Parosen vanhemmat olivat maanviljelijä Otto E. Paronen ja Lempi Niinimäki. Hänen puolisonsa vuodesta 1952 oli lastentarhanopettaja Anja-Riitta Marjatta Setkänen. Paronen kirjoitti ylioppilaaksi 1946 Kouvolan lyseosta ja valmistui Teknillisestä korkeakoulusta puunjalostustekniikan diplomi-insinööriksi 1951. Hän työskenteli Oy Keskuslaboratorion tutkimusassistenttina 1951-1953 ja osastonjohtajana 1953-1958. Enso-Gutzeit Oy:n myyntiosastonsa tekniseksi asiantuntijaksi hän siirtyi 1958, kartonkituotteiden viennin myyntijohtajaksi 1963, pakkausryhmän johtajaksi 1971, paperiryhmän johtajaksi 1972, kehitysjohtajaksi 1977 ja hallituksen päätoimiseksi jäseneksi 1978 ja lopulta toimitusjohtaja Jukka Härmälän varamieheksi. Hän oli myös toimitusjohtaja Pentti Salmen pitkäaikainen luottomies, ja vaikutti erityisesti Enso-Gutzeitin markkinoinnin ja asiakassuhteiden hoidossa. Paronen jäi eläkkeelle 1991. ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Vuonna 1927 syntyneet Luokka:Vuonna 1999 kuolleet
Olarin uimahalli

Olarin uimahalli on Espoossa osoitteessa Yläportti 4 A–B sijaitseva uimahalli. Uimahallissa on vain yksi uima-allas, jonka pituus on 15 metriä, leveys n. 3 metriä, syvyys 1,5–1,6 metriä ja veden lämpötila 28 °C. Huhtikuussa 2023 uimahallissa oli käynnissä suuri remontti, ja uimahalli avattiin kesäkuun alussa. == Lähteet == Luokka:Espoon uimahallit Luokka:Olari
Pekka Niemi (teollisuusneuvos)

Pekka Antero Niemi (8. helmikuuta 1938 Vimpeli – 12. maaliskuuta 1997 Vimpeli) oli suomalainen ruokaperuna- ja tärkkelysteollisuudessa toiminut yrittäjä ja yritysjohtaja, joka sai teollisuusneuvoksen arvonimen vuonna 1992.Helsingin Sanomat. 25.3.1997. s. A 4. Kuolleita. Niemen vanhemmat olivat toimitusjohtaja Yrjö Niemi ja Anna Haveri ja puoliso Raili Hurme. Niemi valmistui koneteknikoksi Vaasan teknillisessä oppilaitoksessa 1963 ja siirtyi vuonna 1936 perustetun Järviseudun Peruna Oy -perheyrityksen tekniseksi johtajaksi. Yhtiön hallituksen jäseneksi hänet oli valittu jo aiemmin. Järviseudun Peruna Oy:n toimitusjohtajaksi ja hallituksen puheenjohtajaksi hän nousi 1967, ja hoiti toimitusjohtajan tehtävää kuolemaansa saakka. Yhtiö valmisti perunatärkkelystä pääosin paperiteollisuuden käyttöön, ja toiminta laajeni myös ruokaperunateollisuuteen. Niemi suunnitteli itse perunan teollisen jatkojalostuksen toteuttamistapoja. Yrityksen palveluksessa oli 1990-luvulla vakinaisesti noin 60 ja syksyisin lähes 100 henkilöä, ja se oli merkittävä työllistäjä Vimpelissä. Sillä oli myös sopimusviljelijöitä lähes kaikissa Etelä-Pohjanmaan kunnissa. Järviseudun Peruna omisti Periva Oy:n, Oy Kationi Ab:n, Tuoretukku Hevi Oy:n, Perunatuonti Oy:n ja Perunajauhokeskus Oy:n osakkeita ja Niemi toimi yhtiöiden hallituksissa, joissain puheenjohtajana. Niemi vaikutti myös Vimpelin Voima Oy:n johtokunnan puheenjohtajana ja omistajana. Niemi toimi Vimpelin kunnanvaltuuston puheenjohtajana 1973–1990. Hänellä oli luottamustehtäviä muun muassa Etelä-Pohjanmaan kauppakamarissa, seutukaavaliitossa ja maakuntaliitossa, sekä Elintarviketeollisuusliiton, Perunateollisuusyhdistyksen ja Tärkkelysteollisuusyhdistyksen johtotehtävissä. ==Lähteet== Luokka:Suomalaiset yritysjohtajat Luokka:Suomalaiset yrittäjät Luokka:Vimpelin kunnanvaltuutetut Luokka:Vuonna 1938 syntyneet Luokka:Vuonna 1997 kuolleet
RAMZES666

Roman Andrejevitš ”RAMZES666” Kušnarjov (; s. 25. huhtikuuta 1999) on venäläinen ammattilaistason Dota 2 -pelaaja. Hänen nykyinen joukkueensa on L1ga Team. == Ura == Kušnarjov aloitti uransa marraskuussa 2014 Courage Gamingin kanssa, missä hän viipyi kuitenkin vain kuukauden. Hän sai seuraavan tarjouksensa huhtikuun alussa vuonna 2015 ScaryFaceZilta. He voittivat tason 3 turnauksen insideDOTA Challengen nopeasti. He tulivat kuukausien kuluessa kolmanneksi monissa turnauksissa, joita olivat muun muuassa Hitbox EU Championship #2, FirstGameTV Dota 2 Cup, ProDota Cup ja Game Show Invitational. Seuraavaksi he voittivat syyskuussa PGL Dota 2 Pro-AM Qualifier #1 -turnauksen. Kahden viikon kuluttua he tulivat toisiksi Game Show Global eSports Cup Season 1 CIS Qualifierissa. 4\. marraskuuta 2015 Kušnarjov siirtyi CIS Rejectsiin. He voittivat tason 2 turnauksen PGL Dota 2 Pro-AM, joka oli Kušnarjovin uran paras sijoitus siihen mennessä. Hän vaihtoi joukkueensa jo kuukauden päästä siirtymällä Team Spiritiin, kun se hankki CIC Rejectsin joukkueen. Loppuvuonna he voittivat vielä yhden turnauksen, joka oli ProDotA Cup Europe #1. Vuoden 2016 ensimmäisessä ottelussa UCC Hitbox Championshipissä he sijoittuivat kolmansiksi, joka jäi myös heidän joukkueensa viimeisimmäksi hyväksi voitoksi Kušnarjov riveissään. 26. maaliskuuta Team Empire hankki Kušnarjovin joukkueenseensa. Heidän paras sijoituksensa oli kolmas sija tason 1 turnauksesta ESL One Manila 2016. Elokuussa Kušnarjov siirtyi uuteen merkittävään joukkueeseen urallaan, eli Virtus.prohon Fall 2016 -kautta varten. Virtus.prossa hän voitti monia ensimmäisiä sijoituksia monista turnauksista, joita olivat The Summit 6, DOTA Summit 7, ESL One Hamburg 2017, ESL One Katowice 2018, The Bucharest Major, ESL One Birmingham 2018 ja The Kuala Lumpur Major. Syyskuussa 2019 Kušnarjov siirtyi Evil Geniusesiin. He saavuttivat kaksi tason 1 turnausvoittoa, jotka olivat ONE Esports Dota 2 World Pro Invitational Singapore ja DreamLeague Season 13. Huhtikuussa Kušnarjov siirtyi Natus Vincereen. Joukkue ei saavuttanut suurta menestystä. Kušnarjov siirtyi marraskuussa 2021 uudestaan CIS Rejectsiin vuosien tauon jälkeen. He voittivat yhden tason 3 turnauksen, joka oli DPC EEU 2021/2022 Tour 1: Division II. Sen jälkeen hän siirtyi vajaaksi viideksi kuukaudeksi uudestaan Virtus.prohon, jonka parissa Kušnarjov voitti Dota 2 Champions League Season 12:n. Seuraavaksi Kušnarjovin uralla oli edessä siirtyminen Darksideen hetkeksi vuoden 2022 lopulla ja hän lähti sieltä lopulta seuraavan vuoden helmikuussa. Hetkellisen kokeilun jälkeen HellRaisersilla hän siirtyi viimeisimpään joukkueeseensa 9Pandansiin. == Saavutukset == Kušnarjov on ensimmäinen IVY-pelaaja, joka on saavuttanut 10 000 MMR:n. Hän saavutti tämän saavutuksen 10. marraskuuta 2017. Hän on neljäs pelaaja, joka on saavuttanut tämän kunnian. == Lähteet == Luokka:Venäläiset elektronisen urheilun ammattilaiset Luokka:Vuonna 1999 syntyneet Luokka:Elävät henkilöt
Cazaubon

Cazaubon on kunta Lounais-Ranskassa Gersin departementissa Oksitanian alueella. Se sijaitsee noin 40 kilometriä Condomin kaupungista länteen. Kunnassa sijaitseva lämpökylpylä Barbotan-les-Thermes on tunnettu jo roomalaisten vallan aikana. 1500-luvulla kylpylään tuli tunnettuja ihmisiä hoitamaan kipujaan, kuten marsalkka Blaise de Monluc, filosofi Montaigne ja Navarran kuningas Henri de Navarre. Barbotanin alueella on vanha kaupungin portti, Barbotanin portti, joka on peräisin 1500-luvulta. Portin kaaren alla on sisäänkäyntiovi Saint-Pierren kirkkoon. Tiedosto:Barbotan rue.JPG|Barbotanin pääkatu Tiedosto:Barbotan th1.JPG|Kylpylärakennus Cazaubonin keskusta on keskiaikainen linnoitettu kaupunki, jossa on yhä runsaasti vanhoja ristikkorakenteisia taloja. Uusgoottilainen Saint-Martinin kirkko on rakennettu 1800-luvulla. Keskustassa on myös härkätaisteluareena Arènes Jean et Gérard Darrigade. Tiedosto:Cazaubon eg3.JPG|Saint-Martinin kirkko Tiedosto:Cazaubon vieux3.JPG|Entinen Saint-Jean-Baptisten kirkko Tiedosto:Cazaubon couvent.JPG|Entinen luostari Tiedosto:Cazaubon_vieux2.JPG|Ristikkorakenteisia taloja Tiedosto:Cazaubon vieux1.JPG|Ristikkorakenteisia taloja ==Lähteet== ==Aiheesta muualla== Luokka:Gersin kunnat
Olavi Pakkanen

Olavi Oskari Pakkanen (4. toukokuuta 1920 Padasjoki – 28. lokakuuta 1983 Helsinki) oli suomalainen akkuteollisuudessa toiminut yrittäjä ja yritysjohtaja, joka sai teollisuusneuvoksen arvonimen vuonna 1973.Helsingin Sanomat. 13.11.1983. s. 14. Kuolleita. Pakkanen suoritti kaupallisia opintoja Lahdessa ja perusti 1952 akkujen valmistaneen Oy Accumulator Ab:n. Yritys toimi vuodesta 1973 nimellä Pakkasakku Oy. Pakkanen oli perustamansa yrityksen toimitusjohtaja 1952–1977 ja hallituksen puheenjohtaja 1952–1981, jolloin yritys siirtyi Neste Oyj:n omistukseen. Yritys oli akkuvalmistuksen uranuurtajia Suomessa, ja kehittyi pienestä myynti- ja huoltoliikkeestä kansainvälisesti huomattavaksi teollisuuslaitokseksi. Vantaan Tammistossa lyijyakkuja valmistaneessa tehtaassa oli 150 työntekijää vuonna 1981. Pakkanen vaikutti akkualan kansainvälisissä järjestöissä ja hänellä oli luottamustehtäviä teollisuus-, työmarkkina- ja autoalan järjestöissä sekä kauppakamarissa. Hän osallistui sekä talvi- että jatkosotaan.Helsingin Sanomat. 7.3.1981. s. 3. Neste ostaa akkutehtaan. ==Lähteet== Luokka:Suomalaiset yritysjohtajat Luokka:Suomalaiset yrittäjät Luokka:Vuonna 1920 syntyneet Luokka:Vuonna 1983 kuolleet
Christian Pierre Mathiesen

Christian Pierre Mathiesen (14. huhtikuuta 1870 Kristiania – 8. elokuuta 1953 Våler) oli norjalainen Høyren poliitikko. Hän istui suurkäräjillä vuosina 1900–1903 ja toimi Norjan maatalousministerinä 1903–1904. ==Lähteet== ==Aiheesta muualla== Luokka:Norjan maatalousministerit Luokka:Vuonna 1870 syntyneet Luokka:Vuonna 1953 kuolleet
Mathiesen

Mathiesen on seuraavien henkilöiden sukunimi: * Árni M. Mathiesen (s. 1958), islantilainen poliitikko * Charles Mathiesen (1911–1994), norjalainen pikaluistelija * Christian Pierre Mathiesen (1870–1953), norjalainen poliitikko
Magnus Stenbock

Magnus Stenbock (1663 tai 1665 Tukholma – 23. helmikuuta 1717 Kööpenhamina) oli ruotsalainen kreivi ja sotamarsalkka. Stenbock aloitti sotilasuransa Alankomaiden ja saksalais-roomalaisen keisarin palveluksessa. Vuonna 1699 hän palasi Ruotsiin. Seuraavana vuonna puhkesi suuri Pohjan sota, ja ansioistaan voitokkaassa Narvan taistelussa Stenbock ylennettiin kenraalimajuriksi. Vuonna 1704 hänestä tuli kenraaliluutnantti. Stenbock sai vastuulleen Ruotsin armeijan majoituksen Saksissa vuosina 1705–1706, ja tässä tehtävässä hän onnistui kartuttamaan myös yksityisomaisuuttaan. Vuonna 1705 hänet ylennettiin kenraaliksi, ja hänen tehtäväkseen tuli järjestää Skånen puolustus. Hänet muistetaan erityisesti Helsingborgin taistelun voittamisesta vuonna 1710. Vuonna 1712 kuningas Kaarle XII lähetti Stenbockin armeijoineen Pommeriin tarkoituksena hyökätä Puolaan. Tanskan laivasto onnistui kuitenkin tuhoamaan armeijan tarvikkeita kuljettaneet alukset, ja hyökkäys Puolaan epäonnistui. Stenbock päätti hyökätä Mecklenburgiin, ja menestyksekäs Gadebuschin taistelu joulukuussa 1712 sai kuninkaan nimittämään hänet sotamarsalkaksi. Seuraavana keväänä Stenbock joutui kuitenkin antautumaan tanskalaisille, ja kuoli sotavankeudessa Kastellet-linnoituksessa helmikuussa 1717. Skåne 2017-06-24 (36650716706).jpg|Stenbockin patsas Helsingborgissa. Magnus Stenbock, självporträtt.png|Stenbockin sotavankeudessa maalaama omakuva. COA family sv Stenbock (grevliga ätten).svg|Stenbockin suvun vaakuna. ==Lähteet== ==Aiheesta muualla== Luokka:Ruotsalaiset kreivit Luokka:Ruotsin sotamarsalkat Luokka:Valtaneuvokset Luokka:Suuren Pohjan sodan henkilöt Luokka:Vuonna 1663 syntyneet Luokka:Vuonna 1717 kuolleet
Timothy Keller

Timothy James Keller (23. syyskuuta 1950 – 19. toukokuuta 2023) oli yhdysvaltalainen presbyteeripastori, teologi ja kirjailija. Hän toimi useita vuosia New Yorkin Manhattanilla sijaitsevan Redeemer Presbyterian Church -seurakunnan johtavana pastorina. Hän oli yksi seurakunnan perustajajäsenistä. Keller on kirjoittanut useita kirjoja, kuten Prodigal God (suom. Tuhlaaja- Isä); King's Cross (suom. Kuninkaan risti) sekä Reason for God (suom. Mihin Jumalaa tarvitaan). Hänet tunnettiin mm. sosiaalisen oikeudenmukaisuuden puolestapuhujana. Hänellä oli Kathy-vaimonsa kanssa kolme lasta. Keller sairasti haimasyöpää ja menehtyi lopulta siihen. == Lähteet == * https://timothykeller.com/ Luokka:Yhdysvaltalaiset papit Luokka:Yhdysvaltalaiset teologit Luokka:Kristilliset apologistit Luokka:Vuonna 1950 syntyneet Luokka:Vuonna 2023 kuolleet
Lammin uimahalli

Lammin uimahalli on Lammissa osoitteessa Lamminraitti 37 sijaitseva uimahalli. Uimahalli on perustettu vuonna 2009. Uimahallissa on kolme allasta, jotka ovat neliratainen 25 metrin matka-allas, terapia-allas ja lasten kahluuallas. Uimahallin yhteydessä on myös kuntosali. == Lähteet == Luokka:Suomen uimahallit Luokka:Hämeenlinnan urheilupaikat Luokka:Lammi
Stad

Stad on kunta Vestlandin läänissä Norjassa. Se perustettiin vuonna 2020 yhdistämällä aiemmat Eidin ja Seljen kunnat sekä osa Vågsøytä. Stadin maapinta-ala on 695 neliökilometriä ja siellä oli 9 610 asukasta vuoden 2024 alussa. Kunnan hallinnollinen keskus on Nordfjordeid. ==Kuvia== Stadt Hoddevik.jpg|Maisemaa Hoddevikissa. Selje kloster Nordfjord.jpg|Seljen luostari ==Tunnettuja henkilöitä== * Lars Barmen (s. 1963), julkkiskokki ==Lähteet== ==Aiheesta muualla== * Kunnan verkkosivut *
Akrobaten

Akrobaten on Oslossa keskusrautatieaseman viereisen ratapihan ylittävä noin 200 metriä pitkä kävelysilta. Silta avattiin huhtikuussa 2011, ja nimi viittaa sen näennäisen heppoiseen rakenteeseen. ==Lähteet== ==Aiheesta muualla== Luokka:Oslon sillat Luokka:Kevyen liikenteen sillat
Stim

Stim (Svenska Tonsättares Internationella Musikbyrå) on ruotsalainen musiikkialan tekijänoikeusjärjestö, joka on perustettu vuonna 1923. Se valvoo, että sen jäsenet saavat korvauksen musiikkinsa julkisesta esittämisestä. Stim vastaa Suomen Teostoa. ==Lähteet== ==Aiheesta muualla== Luokka:Tekijänoikeus Luokka:Musiikkialan järjestöt Luokka:Ruotsalaiset järjestöt
Mecklenburg-Strelitzin suurherttuakunta

Mecklenburg-Strelitzin suurherttuakunta (saks. Großherzogtum Mecklenburg- Strelitz) oli Pohjois-Saksassa, nykyisen Mecklenburg-Etu-Pommerin osavaltion alueella sijainnut herttuakunta, jota hallitsi nuorempi sukupolvi Mecklenburgin suvusta. Suurherttuakunta muodostettiin vuonna 1815 Wienin kongressissa, ja lakkautettiin Saksan vallankumouksessa vuonna 1918. Sen ensimmäiseksi suurherttuaksi astui sen hetkinen herttua Kaarle II. Mecklenburgin herttuakunta oli jaettu kahteen osaan, Mecklenburg-Schweriniin ja Mecklenburg-Strelitziin jo vuonna 1701 Hampurin sopimuksessa. Noustessaan suurherttuakunnaksi saivat sen ensimmäinen hallitsija Kaarle II ja hänen serkkunsa Frederik Frans I kummatkin suurherttuan arvot. Mecklenburg- Strelitzin suurherttuakunnan armeija oli auttanut merkittävästi Preussin armeijaa Preussin-Itävallan sodassa, joskin senhetkinen suurherttua Frederik Vilhelm oli tämän toimia vastaan. Suurherttuakunta liittyi vuonna 1866 Pohjois-Saksan liittoon ja vuonna 1871 Saksan keisarikuntaan. Kun Aadolf Frederik VI tek itsemurhan 23. helmikuuta 1918, Mecklenburg-Schwerinin suurherttuakunnan senhetkinen hallitsija, Frederik Frans IV toimi sijaishallitsijana, kunnes kummatkin alueet lakkautettiin 14. marraskuuta alkaneessa Saksan vallankumouksessa. == Lähteet == Luokka:Euroopan entiset monarkiat Luokka:Saksan entiset valtiot ja valtiomuodostelmat
Rastaslaiskuri

Rastaslaiskuri (Micromonacha lanceolata) on laiskureihin kuuluva lintulaji. Lajia tavataan Keski- ja Etelä-Amerikassa. == Koko ja ulkonäkö == Rastaslaiskuri kasvaa 13-14 cm pitkäksi. Sukupuolet muistuttavat toisiaan ulkonäöltään. Lajin pää, selkä ja siivet ovat ruskeat. Otsassa ja nokan ympärillä on valkoista. Rastaslaiskurin vatsa on valkoinen ja siinä on mustia viiruja. == Levinneisyys ja elintavat == Rastaslaiskuria tavataan Costa Ricasta ja Panamasta sekä Kolumbiasta Brasilian länsiosiin ja Boliviaan. Lajin elinympäristöä ovat kosteat metsät ja metsien reunamaat. Rastaslaiskuri liikkuu toisinaan muiden lajien kanssa sekaparvina. == Lähteet == Luokka:Laiskurit
Lehtoniemi

Lehtoniemi tarkoittaa seuraavia: == Paikkoja == * Lehtoniemi (Kuopio), Kuopion eteläosan kaupunginosa * Lehtoniemi (Varkaus), kaupunginosa Varkaudessa, aiemmin kuulunut Joroisten kuntaan == Muita merkityksiä == * Oy Lehtoniemi Ab, vuosina 1902–1930 toiminut konepaja ja telakka Joroisilla * Lehtoniemen työväentalo, Varkaudessa sijaitseva työväentalo * Lehtoniemen koulu, koulu Varkauden Häyrilässä * Lehtoniemen seisake, seisake Pieksämäki–Joensuu-radan varrella * Lehtoniemi, suomalainen sukunimi
Adolf Helenius

Johan Alfred Adolf Helenius (21. syyskuuta 1908 Helsinki – 9. helmikuuta 1977 Helsinki) oli suomalainen autoalalla toiminut kauppias, yrittäjä ja yritysjohtaja, joka sai kauppaneuvoksen arvonimen vuonna 1968.Helsingin Sanomat. 13.2.1977. s. 13. Kuolleita.Helsingin Sanomat. 21.9.1958. s. 8. 50-vuotiaita. Helenius aloitti autoalan tuontiliikkeissä harjoittelijana ja perusti 1930 Autotarpeiden Tukku -tukkuliikkeen, josta muodostettiin myöhemmin Atoy Oy. Se toimi auton varaosien, koneiden ja tuotantotarvikkeiden maahantuonnin ja tukkukaupan alalla. Helenius toimi Atoy Oy:n toimitusjohtajana vuoteen 1973, jolloin hän siirtyi päätoimiseksi johtokunnan puheenjohtajaksi. Hän perusti myös Teräsputki Oy:n ja autoalan tarvikkeita valmistaneen Somco Oy:n, ja toimi näiden yritysten toimitusjohtajana ja johtokunnan puheenjohtajana. Hän toimi myös Puristintuote Oy:n johtokunnassa 1945 ja 1944–1945 Sähköhiili Oy:n johtokunnassa. 1955 Helenius oli perustamassa Helsingin Autotalo Oy:tä, ja kuului sen johtokuntaan vuoteen 1965 saakka. Helenius vaikutti muun muassa Teknillisen Tuonnin Keskusliiton hallituksessa vuodesta 1952, Suomen tukkukauppojen liiton valtuuskunnassa vuodesta 1962 ja Suomen autorengasyhdistyksen johtokunnassa 1966–1973. Hän oli Suomen Autonvaraosatukkukauppiaat ry:n perustajia 1936, kuului sen johtokuntaan ja oli puheenjohtaja 1968–1975. Sota-ajan hän toimi Päämajan kuljetusvälineosastolla. ==Lähteet== Luokka:Suomalaiset yritysjohtajat Luokka:Suomalaiset yrittäjät Luokka:Suomalaiset kauppiaat Luokka:Kauppaneuvokset Luokka:Vuonna 1908 syntyneet Luokka:Vuonna 1977 kuolleet
Matti Nurminen (teollisuusneuvos)

Matti Pekka Nurminen (23. joulukuuta 1932 Tampere – 19. marraskuuta 2008 Tampere) oli suomalainen rakennusinsinööri ja yritysjohtaja, joka sai teollisuusneuvoksen arvonimen vuonna 1986. Nurmisen vanhemmat olivat ylikonstaapeli Herman Jeremias Nurminen ja Karin Rakel Helminen. Hänen puolisonsa oli sairaanhoitaja Anita Kesti. Nurminen kävi koulua Tampereen yhteiskoulussa ja valmistui Tampereen teknillisestä opistosta rakennusinsinööriksi 1960. Hän työskenteli Rakennustoimisto Mattinen & Niemelän tehdaspäällikkönä ja siirtyi sitten A. Puolimatka Oy:n betonielementtitehtaan johtajaksi Forssaan. Tehtaan toiminta siirtyi toukokuussa 1964 Rakennusvalmiste Oy:n alaisuuteen. Nurmisen johtama elementtitehdas työllisti yli 900 henkilöä. Rakennusvalmiste Oy siirtyi muun Puolimatka-yhtymän tavoin Hankkijan omistukseen 1985, ja Nurminen siirtyi pois yhtymästä 1988. Hän toimi sitten osa-aikaisena tuntiopettajana Tampereen teknillisessä korkeakoulussa ja kirjoitti useita rakennusalaa käsitteleviä oppikirjoja. Nurminen promovoitiin Tampereen teknillisen korkeakoulun kunniatohtoriksi 1987. Hän vaikutti muun muassa Suomen Betoniyhdistyksen sekä Suomen Betoniteollisuuden Keskusjärjestön hallituksissa, ja toimi Betoniteollisuuden Keskusjärjestön hallituksen puheenjohtajana 1970-luvun puolivälissä. ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Vuonna 1932 syntyneet Luokka:Vuonna 2008 kuolleet
EYEBALLERS

EYEBALLERS on vuonna 2022 Avestassa, Ruotsissa perustettu elektronisen urheilun organisaatio. Sen perustivat Jesper Wecksell ja Robin Rönnquist ostamalla alkuperäisen Eyeballers-joukkueen, joka oli ollut käyttämättömänä 14 vuotta. == Counter-Strike == === Yleistä === EYEBALLERSin Counter-Strike- joukkue on savuttanut yhden voiton Svenska Elitserien Spring 2022 -turnauksesta ja kaksi hopeasijoitusta turnauksista 1xBet Series ja Svenska Cupen 2022. === EYEBALLERS Counter-Strike 2 -kokoonpano === ==== Pelaajat ==== * Jesper Wecksell (JW), Ruotsi * Robin Rönnquist (flusha), Ruotsi * Anton Palmgren (Sapec), Ruotsi * Casper Wennerberg (SHiNE), Ruotsi * Peppe Borak (Peppzor), Ruotsi ==== Valmentaja ==== * Fredrik Junbrant (slap), Ruotsi Lähde: == Lähteet == == Aiheesta muualla == * Viralliset kotisivut Luokka:Elektronisen urheilun seurat Luokka:Ruotsalaiset urheiluseurat Luokka:Avestan kunta Luokka:Vuonna 2022 perustetut urheiluseurat
Esports Africa News

Esports Africa News on ghanalainen vuonna 2021 perustettu kilpapelaamisesta kertova verkkolehti. Sivusto kertoo sivuillaan ajankohtaisesti uutisia erityisesti Afrikan alueella tapahtuvasta kilpapelaamisesta. Lehdelle työskentelee 2–10 ihmistä. Organisaation toimintaperiaate perustuu Adinkra- symboliin, joka tunnetaan myös nimeltä Chainlink. He pitävät erityisen tärkeänä yhtenäisyyttä, mikä auttaa heitä tuottamaan laadukkaampaa sisältöä. == Lähteet == Luokka:Verkkolehdet
Hannu-Pekka Lappalainen

Hannu-Pekka Lappalainen (s. 1950Lukijan silmin, Finna.fi. Viitattu 12.7.2023) on suomalainen opetusneuvos, kirjallisuuden opettaja, toimittaja ja tutkija. Hän on julkaissut kirjallisuusarvio- ja esseekokoelman Lukijan silmin – matkalla Kafkaan, runoon ja Viroon (2016), ja hän on toimittanut Franz Kafkan Kootut kertomukset -valikoiman (1997). Hänen runokokoelmansa Lähtöön, teille ilmestyi vuonna 2019.Lähtöön, teille, Kulttuurivihkot, viitattu 12.7.2023 ==Teokset== * Lukijan silmin – matkalla Kafkaan, runoon ja Viroon, kirjallisuusarvio- ja esseekokoelma. BoD - Books on Demand 2016 ISBN 978-952-330-798-8 * Lähtöön, teille, runoja. Kulttuurivihkot 2019 ISBN 978-952-7274-28-6 ===Toimitustöitä=== * Päivänlasku, Kirjayhtymä, 1982 1982 951-26-2346-3 * Runon jäljillä Kirjayhtymä, 1987 ISBN 951-26-3047-8 * Franz Kafka: Kootut kertomukset, valikoima. Otava 1997 ISBN 951-1-14567-3 ==Lähteet== ==Aiheesta muualla== Luokka:Suomalaiset runoilijat Luokka:Suomalaiset toimittajat Luokka:Vuonna 1950 syntyneet Luokka:Elävät henkilöt